ข้อกำหนดของสำนักงานการบินพลเรือนแห่งประเทศไทย
ฉบับที่ ๖๔

ว่าด้วยหลักเกณฑ์และวิธีการขอรับใบรับรองแบบอากาศยานหรือแบบส่วนประกอบสำคัญของอากาศยาน

อาศัยอำนาจตามความในมาตรา ๖/๑ และมาตรา ๓๘ วรรคหนึ่ง แห่งพระราชบัญญัติ
การเดินอากาศ พ.ศ. ๒๔๙๗ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติ
การเดินอากาศ พ.ศ. ๒๔๙๗ พ.ศ. ๒๕๕๘ ผู้อำนวยการสำนักงานการบินพลเรือนแห่งประเทศไทย
จึงออกข้อกำหนดเพื่อกำหนดหลักเกณฑ์และวิธีการขอรับใบรับรองแบบอากาศยานหรือแบบส่วนประกอบสำคัญ
ของอากาศยานไว้ ดังต่อไปนี้

ข้อ ๑ ข้อกำหนดนี้เรียกว่า “ข้อกำหนดของสำนักงานการบินพลเรือนแห่งประเทศไทย
ฉบับที่ ๖๔” ว่าด้วยหลักเกณฑ์และวิธีการขอรับใบรับรองแบบอากาศยานหรือแบบส่วนประกอบสำคัญ
ของอากาศยาน”

ข้อ ๒ ข้อกำหนดนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไป
ข้อ ๓ ในข้อกำหนดนี้
“ผู้อำนวยการ” หมายความว่า ผู้อำนวยการสำนักงานการบินพลเรือนแห่งประเทศไทย

ข้อ 4 ผู้ใดประสงค์จะขอรับใบรับรองแบบอากาศยานหรือแบบส่วนประกอบสำคัญ
ของอากาศยานให้ยื่นคำขอต่อผู้อำนวยการตามแบบที่ผู้อำนวยการกำหนด พร้อมด้วยเอกสาร
และหลักฐาน ดังต่อไปนี้

(๑) กรุณาผู้ขอรับใบรับรองแบบอากาศยานหรือแบบส่วนประกอบสำคัญของอากาศยาน
เป็นบุคคลธรรมดา

(ก) เจ้าหน้าที่ประจำตัวประชาชนหรือเอกสารประจำตัวอย่างอื่นที่ทางราชการออกให้ใช้แทน
บัตรประจำตัวประชาชนในกรณีที่ผู้ขอรับใบรับรองแบบอากาศยานหรือแบบส่วนประกอบสำคัญ
ของอากาศยานมีสัญชาติไทย หรือสำเนาใบสำคัญประจำตัวคนต่างด้าว หรือสำเนาหนังสือเดินทาง
ในกรณีที่ผู้ขอรับใบรับรองแบบอากาศยานหรือแบบส่วนประกอบสำคัญของอากาศยานเป็นคนต่างด้าว

(ข) แบบอากาศยานหรือแบบส่วนประกอบสำคัญของอากาศยานที่ประสงค์จะขอรับ
ใบรับรองแบบอากาศยานหรือแบบส่วนประกอบสำคัญของอากาศยาน โดยอย่างน้อยต้องประกอบด้วย
ภาพโครงร่าง (sketch) และแผนผัง (schematic) สำหรับการประเมินความเป็นไปได้ของแบบที่เสนอ

(ค) แผนและระยะเวลาการสร้างอากาศยานต้นแบบหรือต้นแบบส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน

(ง) กระบวนการและวิธีการดำเนินการสร้างอากาศยานต้นแบบหรือต้นแบบส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน

(จ) วัตถุประสงค์ในการใช้งานของอากาศยานหรือส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน

(ฉ) ฐานะทางการเงินของผู้ขอรับใบรับรองแบบอากาศยานหรือแบบส่วนประกอบสำคัญของอากาศยาน เช่น หลักฐานที่แสดงแหล่งที่มาและใช้ไปของเงินทุนหรือการลงทุนในกิจการอื่นรายงานทางการเงินประจำปีของกิจการ หรือเอกสารรับรองฐานะทางการเงินของสถาบันการเงิน

(ช) ประมาณการค่าใช้จ่ายในการดำเนินการสร้างอากาศยานต้นแบบหรือต้นแบบส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน

(ซ) บุคลากรที่จะใช้ในการสร้างอากาศยานต้นแบบหรือต้นแบบส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน เช่น จำนวน ความรู้ความสามารถ และประสบการณ์ของบุคลากร

(ฌ) กรรมสิทธิ์ สิทธิครองครอง หรือสิทธิใช้ประโยชน์ในพื้นที่ซึ่งจะใช้เป็นสถานที่สร้างอากาศยานต้นแบบหรือต้นแบบส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน

(ญ) เครื่องมือที่จะใช้ในการสร้างอากาศยานต้นแบบหรือต้นแบบส่วนประกอบสำคัญของอากาศยานตามที่ขอรับใบรับรองแบบอากาศยานหรือแบบส่วนประกอบสำคัญของอากาศยาน เช่น ลักษณะ ประเภท และชนิดของเครื่องมือ

(ฎ) เอกสารและหลักฐานอื่นที่ผู้อำนวยการกำหนด

(๒) กรณีผู้ขอรับใบรับรองแบบอากาศยานหรือแบบส่วนประกอบสำคัญของอากาศยานเป็นนิติบุคคล

(ก) สำเนาหนังสือรับรองหรือหลักฐานการเป็นนิติบุคคล ซึ่งแสดงรายการเกี่ยวข้องชื่อวัตถุประสงค์ ที่ตั้งสำนักงาน และผู้มีอำนาจลงนามผูกพันนิติบุคคลที่เป็นปัจจุบัน โดยมีคำรับรองของผู้มีอำนาจให้คำรับรองตามกฎหมายไม่เกินหนึ่งเดือนนับแต่วันที่ออกหนังสือรับรองนั้น

(ค) เอกสารตาม (๑) (ข) (ค) (ง) (จ) (ฉ) (ช) (ซ) (ฌ) และ (ญ)

(ง) เอกสารและหลักฐานอื่นที่ผู้อำนวยการกำหนด

ให้ไว้ ณ วันที่ ๒๗ กันยายน พ.ศ. ๒๕๖๗

สุทธิพงษ์ คงพูล
ผู้อำนวยการสำนักงานการบินพลเรือนแห่งประเทศไทย